לבד אז הפגנת ''אישיותך האמיתית'' (איזה פתוס, אבל זה נכון) וכבשת את כולם. כולם הרגישו טוב, נהנו מנכחותך, ומניח שגם את הרגשת בנוח. תרמת הרבה להעלאת המוראל של כולם -ומקווה- גם  שלך.   אם הכל ילך כשורה אעזוב כאן ביום ד' או ה'  כמעט בטוח שאעבור דרך 'גן הכפר', - בכל אופן תשאירי פתקה בחדר כי כמעט בטוח שאבוא לשם ולא דרך המשתלה.   תמי החמודה, המכתבים שלך שמחו אותי מאד,- אמנם היו קצרים אבל נראה שאת מתקדמת בקפיצות ענק ומתפטרת מה''מחלה'' שלך וזה העיקר כרגע. בכל אופן גם פה היית נהדרת וטוב שלא הצלחנו להתקוטט - למרות המאמצים שלך והפטפוטים הטפשיים שלי.   אני כועס על עצמי רק על דבר אחד: שכחתי להוסיף משהו לארנק שלך והכסף שברשותך ודאי הספיק לך בקושי להגיע לתל-אביב. זה נורא מרגיז.  גילתי ביקשה להביא אותך לכאן שוב בהזדמנות הראשונה. הנהג והאלחוטאי גם כן מאוהבים בך וצימר...מוטב לא לדבר...מתחיל להעריך עצמי יותר ויותר.   תמי היקרה, כאן אני נאלץ להפסיק,- קוראים לי - הקומנדקאר מוכן. - אכתוב  עוד היום.                                                                                        בינתיים שלום ולהתראות   